האומיה (כוכב לכת ננסי)

**הַאוּמֶיָה** (שם מלא: **136108 האומיה**; באנגלית: ***'; [[סמלים אסטרונומיים|סמל]]: ) הוא [[כוכב לכת ננסי]] מסוג [[גוף טרנס-נפטוני]] באזור [[חגורת קויפר]] של [[מערכת השמש]]. מסתו של האומיה היא כשליש ממסתו של [[פלוטו]], מרחקו הממוצע מ[[השמש]] כ-43.3 [[יחידה אסטרונומית|יחידות אסטרונומיות]] ו[[בהירות נראית]]ו הנראית 17.3. להאומיה שני ירחים טבעיים, ככל הנראה סלעים שנקרעו ממנו בעת פגיעה של גוף גדול בכוכב הלכת הננסי. הוא נקרא על שמה של אלת הלידה והפריון [[האומיה (מיתולוגיה)|האומיה]] ב[[מיתולוגיה של הוואי]] . שני ירחיו קיבלו את השמות [[היעיאקה (ירח)|היעיאקה]] ו[[נאמאקה (ירח)|נאמאקה]] כשמות ילדיה של האומיה במיתולוגיה של [[הוואי]], שגם הם נוצרו מתוך חלקים בגופה.

את האומיה גילו שני צוותים: ב-[[28 בדצמבר]] [[2004]] הצוות [[ארצות הברית|האמריקאי]] בראשותו של [[מייקל בראון (אסטרונום)|מייקל בראון]] מ[[המכון הטכנולוגי של קליפורניה]] ב[[מצפה הכוכבים פאלומר]], וב-[[2005]] הצוות ה[[ספרד]]י בראשותו של [[חוסה לואיס אורטיז מוראנו]] מ[[מצפה הכוכבים סיירה נבאדה]]. האומיה קיבל את הסימון הזמני <span dir="ltr">'''2003 EL<sub>61</sub>'''</span>, בשלב מאוחר יותר קיבל את המספר האסטרונומי '''136108''', וב-[[17 בספטמבר]] [[2008]] הוא קיבל את שמו הנוכחי בהחלטת [[האיגוד האסטרונומי הבינלאומי]] ואת מעמדו כ[[כוכב לכת ננסי]].

==היסטוריה==
===גילוי===
שני צוותים טענו כי היו הראשונים לגלות את האומיה. צוות בראשותו של [[מייקל בראון (אסטרונום)|מייקל בראון]] מ[[המכון הטכנולוגי של קליפורניה]] גילה את הגוף ב-[[28 בדצמבר]] [[2004]] מתמונות שצולמו ב-[[6 במאי]]. ב-[[20 ביולי]] [[2005]] הם פרסמו את ממצאיהם ברבים. באותו הזמן, צוות בראשותו של [[חוסה לואיס אורטיז מוראנו]] מ[[מצפה הכוכבים סיירה נבאדה]] ב[[ספרד]], גילה את הגוף מתמונות שצולמו ב-[[3 במאי|3]]-[[10 במאי]] [[2003]]. ב-[[27 ביולי]] 2005 הוא שלח [[דואר אלקטרוני]] בדבר הגילוי ל[[מרכז לכוכבים מינוריים]] (Minor Planet Center) ובכך הצהיר על הגילוי.

תחילה בראון הודה כי הגילוי של אורטיז קדם לשלו, היות שהתמונות של הצוות הספרדי צולמו בשנת [[2003]]. בהמשך היה חשד לתרמית מצד הצוות הספרדי שקיבל גישה לתצפיותיו של בראון יום לפני ההצהרה שלהם. היה חשד כי נעשה ניסיון מצידו של אורטיז לזקוף לצוותו קרדיט לתגלית על סמך ממצאיו של בראון, ובהתבסס על תמונות שהם צילמו בשנת 2003. בהמשך אורטיז הודה כי קיבל גישה למצפה הכוכבים של [[המכון הטכנולוגי של קליפורניה]], אך הכחיש כל אשמה בטענה כי הוא וידא שגילה גוף חדש שלא היה ידוע לפני כן.

לפי פרוטוקול של [[האיגוד האסטרונומי הבינלאומי]] הקרדיט על הגילוי ניתן למי ששולח דוח ל[[מרכז לכוכבים מינוריים]] עם מספיק מידע על מסלול הגוף שהתגלה, והדבר מזכה אותו במתן שם לגוף. ב-[[17 בספטמבר]] [[2008]] הודיעה האיגוד כי הגוף קיבל את הסטטוס [[כוכב לכת ננסי]], אך לא ציין את פרטי הצוות שגילה אותו. על פי האיגוד, מיקום הגילוי הוא מצפה כוכבים סיירה נבאדה של הצוות הספרדי, אך השם שנבחר - האומיה - נבחר על ידי הצוות האמריקאי.

===מקור השם===
עד בחירת השם הרשמי, חברי הצוות האמריקאי קראו לגוף '''[[סנטה קלאוס|סנטה]]''', היות שהגילוי התרחש ב-[[28 בדצמבר]] [[2004]], מספר ימים אחרי [[חג המולד]]. הצוות הספרדי, שהגיש בקשה נפרדת על הגילוי למרכז לכוכבים מינוריים ביולי 2005, הם קראו לו '''אטגינה''' על שמה של אלת האביב במיתולוגיה [[חצי האי האיברי|האיברית]].

ב-[[29 ביולי]] [[2005]] הגוף קיבל את הסימון הרשמי שלו - <span dir="ltr">'''2003 EL<sub>61</sub>'''</span>. שנת 2003 ציינה את השנה בה צולם הגוף לראשונה על ידי הצוות הספרדי. ב-[[7 בספטמבר]] [[2006]] הוא קיבל את המספר האסטרונומי '''136108''' קוטלג באופן רשמי תחת הסמל ***'.

בהתאם להנחיות של איגוד האסטרונומיה שמות כוכבי הלכת יתבססו על דמויות מיתולוגיות הקשורות לבריאה, הצוות האמריקאי הגיש בקשה רשמית למתן שמות לגוף ולירחיו, שמות שהתבססו על המיתולוגיה של הוואי. לפי הצעתו של דייוויד רבינוביץ, חבר צוות המכון הטכנולוגי של קליפורניה, כוכב הלכת יקרא על שמה של אלת הלידה והפריון האומיה, ושני ירחיו יקראו על שם ילדיה של האומיה היעיאקה ונאמאקה. השמות התקבלו, יחד עם שינוי מעמדו של הגוף לכוכב לכת ננסי, בהחלטה של איגוד האסטרונומיה העולמי ב-17 בספטמבר 2008.

## מאפיינים
לא קיים מידע רב אודות האומיה היות שאף חללית לא התקרבה די הצורך כדי לחקור אותו מקרוב, והמרחק הרב שלו מכדור הארץ מאפשר רק להעריך את מאפייניו והרכבו. תצפיות טלסקופיות הן הדרך היחידה להעריך את תכונותיו.

מסתו של האומיה היא כשליש ממסתו של פלוטו והוא מסווג ככוכב לכת ננסי. זמן ההקפה שלו סביב השמש נמשך 283 שנות ארץ. מרחקו הממוצע מהשמש הוא כ-43 יחידות אסטרונומיות, בשנת 1992 הוא חצה את הפריהליון וכרגע הוא נמצא במרחב של 50 יחידות אסטרונומיות מהשמש. בהירות נראיתו הנראית היא 17.3, מה שהופך אותו לגוף השלישי בבהירותו בחגורת קויפר, אחרי פלוטו ומאקה-מאקה.

### ירחים
להאומיה שני ירחים ידועים, היעיאקה ונאמאקה. שניהם התגלו על ידי בראון, צ'אד טרוחיו ודייוויד רבינוביץ בשנת 2005 במצפה הכוכבים קק. היעיאקה, הירח החיצוני והגדול מבין השניים - קוטרו 310 ק"מ - מסיים הקפה סביב האומיה כל 49 יום. נאמאקה, הירח הפנימי והקטן יותר - מסתו עשירית מהיעיאקה - והוא מסיים הקפה מלאה סביב האומיה כל 18 יום במסלול אליפטי מאוד.

### טבעת
שמאל|ממוזער|250px|הדמיה של האומיה מבצע סיבוב מלא עם תיעוד הטבעת המקיפה אותו
בשנת 2017 תצפיות גילו כי האומיה מוקף בטבעת סביבו. באמצעות שילוב תצפיות מ-12 טלסקופים שונים ניתן היה למדוד כי הטבעת ברוחב 70 ק"מ, ומקיפה את האומיה ברדיוס 2278 ק"מ. הטבעת מסתובבת בתהודה מסלולית ביחס של 3:1 עם סיבוב האומיה.

## קישורים חיצוניים

* 

## הערות שוליים

*
קטגוריה:כוכבי לכת ננסיים
קטגוריה:פלוטואידים